Document ID: 32009D0349

SKLEP SVETA
z dne 27. april 2009
o izvedbi Skupnega stališča 2008/369/SZVP o omejitvenih ukrepih proti Demokratični republiki Kongo
(2009/349/SZVP)
SVET EVROPSKE UNIJE JE -
ob upoštevanju Skupnega stališča 2008/369/SZVP (1) z dne 14. maja 2008 o omejitvenih ukrepih proti Demokratični republiki Kongo in zlasti člena 6 Skupnega stališča v povezavi s členom 23(2) Pogodbe o Evropski uniji,
ob upoštevanju naslednjega:
(1)
Potem ko je Varnostni svet Združenih narodov 31. marca 2008 sprejel Resolucijo 1807 (2008) („RVSZN 1807 (2008)“), je Svet 14. maja 2008 sprejel Skupno stališče 2005/369/SZVP o omejitvenih ukrepih proti Demokratični republiki Kongo.
(2)
Odbor za sankcije, ustanovljen z Resolucijo Varnostnega sveta Združenih narodov 1533 (2004) („RVSZN 1533 (2004)“), je 3. marca 2009 spremenil seznam oseb in subjektov, za katere veljajo omejitveni ukrepi.
(3)
Seznama oseb in subjektov, za katere veljajo omejitveni ukrepi iz Priloge k Skupnemu stališču 2008/369/SZVP bi bilo zato treba ustrezno nadomestiti. Seznama bi bilo treba spremeniti tako, da se vanja vnesejo dodatni podatki o nekaterih osebah in subjektih ter da se črta ena oseba v skladu z odločitvijo Odbora za sankcije -
SKLENIL:
Člen 1
Seznama oseb in subjektov iz Priloge k Skupnemu stališču 2008/369/SZVP se nadomesti s seznamom iz Priloge k temu sklepu.
Člen 2
Ta sklep začne učinkovati na dan sprejetja.
Člen 3
Ta sklep se objavi v Uradnem listu Evropske unije.
V Luxembourg, 27. aprila 2009

Labels: 18
15
5